CELEX: 32008D0575
Language: ro
Date: 2008-06-27 00:00:00
Title: 2008/575/CE: Decizia Comisiei din 27 iunie 2008 de autorizare a introducerii pe piață a pulpei uscate a fructului de baobab ca ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului [notificată cu numărul C(2008) 3046]

11.7.2008   
            
            
               RO
            
            
               Jurnalul Oficial al Uniunii Europene
            
            
               L 183/38
            
         
      DECIZIA COMISIEI
   
   din 27 iunie 2008
   de autorizare a introducerii pe piață a pulpei uscate a fructului de baobab ca ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului
   [notificată cu numărul C(2008) 3046]
   (Numai textul în limba engleză este autentic)
   (2008/575/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La data de 9 august 2006, societatea PhytoTrade Africa a înaintat autorităților competente din Regatul Unit o cerere de introducere pe piață a pulpei uscate a fructului de baobab ca ingredient alimentar nou.
            
         
               (2)
            
            
               La data de 12 iulie 2007, organismul competent de evaluare a produselor alimentare din Regatul Unit a emis raportul său de evaluare inițial. În raportul respectiv s-a ajuns la concluzia că pulpa uscată a fructului de baobab este sigură pentru consumul uman la nivelurile de utilizare propuse.
            
         
               (3)
            
            
               Comisia a trimis raportul de evaluare inițial tuturor statelor membre la data de 1 august 2007.
            
         
               (4)
            
            
               În termenul de șaizeci de zile stabilit în articolul 6 alineatul (4) din Regulamentul (CE) nr. 258/97 s-au formulat obiecții motivate privind comercializarea acestui produs, în conformitate cu dispoziția menționată. În aceste obiecții nu s-au exprimat preocupări privind siguranța. Totuși, în conformitate cu dispozițiile articolului 6 alineatul (4), este necesară o decizie a Comunității.
            
         
               (5)
            
            
               Pulpa uscată a fructului de baobab îndeplinește criteriile prevăzute la articolul 3 alineatul (1) din Regulamentul (CE) nr. 258/97.
            
         
               (6)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Pulpa uscată a fructului de baobab menționată în anexă poate fi introdusă pe piața comunitară ca ingredient alimentar nou.
   Articolul 2
   Denumirea noului ingredient alimentar autorizat prin prezenta decizie, menționată pe eticheta produsului alimentar care îl conține, este „pulpă de fruct de baobab”.
   Articolul 3
   Prezenta decizie se adresează societății Phytotrade Africa – London Office, Unit W215, Holywell Centre, 1 Phipp Street, Londra EC2A 4PS, Regatul Unit.
   
      Adoptată la Bruxelles, 27 iunie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 43, 14.2.1997, p. 1. Regulament modificat ultima dată prin Regulamentul (CE) nr. 1882/2003 (JO L 284, 31.10.2003, p. 1).
   
      ANEXĂ
      Specificații privind pulpa de fruct de baobab
      Descriere
      Fructele de baobab (Adansonia digitata) se culeg din copaci. Se sparg cojile și se separă pulpa de semințe și de coajă. Pulpa este măcinată, separată în loturi mari sau fine (dimensiunile particulelor cuprinse între 3 și 600 μ) și apoi ambalată.
      Componenți nutriționali tipici ai pulpei uscate a fructului de baobab
      
                  Apă (pierdută prin uscare) (g/100 g)
               
               
                  11,1 – 12,0
               
            
                  Proteine (g/100 g)
               
               
                  2,03 – 3,24
               
            
                  Lipide (g/100 g)
               
               
                  0,4 – 0,7
               
            
                  Cenușă (g/100 g)
               
               
                  5,5 – 6,6
               
            
                  Total glucide (g/100 g)
               
               
                  78,3 – 78,9
               
            
                  Total zahăr (exprimat în glucoză)
               
               
                  16,9 – 25,3
               
            
                  Sodiu (mg/100 g)
               
               
                  7,42 – 12,2
               
            
         
      Specificații de analiză
      
                  Substanțe străine
               
               
                  Cel mult 0,2 %
               
            
                  Apă (pierdută prin uscare) (g/100 g)
               
               
                  11,1 – 12,0
               
            
                  Cenușă (g/100 g)
               
               
                  5,5 – 6,6